

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**24. REDNA SEJA, 27.09.2018**

**7. Točka**

**PRAVILNIK O PREVOZU ŠOLOOBVEZNIH OTROK IN OTROK S POSEBNIMI POTREBAMI V ŠOLO TER O POVRAČILU STROŠKOV PREVOZA OTROK V ŠOLO V OBČINI VITANJE**

*Poročevalka: Romana Holobar*

*Obrazložitev:*

S pravilnikom o povračilu stroškov prevoza osnovnošolskih otrok se ureja področje povračila stroškov staršem osnovnošolskih otrok, ki iz različnih razlogov ne morejo ali ne želijo koristiti organiziran prevoz za osnovnošolce ali morebitni drugi ustrezen javni prevoz. Tu gre predvsem za oddaljenost od šole ali najbližjega postajališča manj kot 4 kilometre, za neustrezne ali gozdne poti, za vpis otroka v šolo zunaj šolskega okoliša, v katerem ima stalno prebivališče, in podobno. Postopek pridobitve pravice zahteva oddajo vloge in posredovanje vseh potrebnih podatkov za odločanje kot tudi ustreznih podatkov za izplačilo. Znesek povračila je tako kot v sosednjih občinah določen v višini, ki jo določa Uredba o višini povračil stroškov v zvezi z delom in drugih dogodkov, ki se ne vštevajo v davčno osnovo. V pravilniku je predvideno povračilo stroškov za celotno opravljeno pot prevoznika v šolo in nazaj v obeh smereh.

**Predlagani sklep:**

**Občinski svet Občine Vitanje na svoji 24. seji, dne 27. 9. 2018, sprejme Pravilnik o prevozu šoloobveznih otrok in otrok s posebnimi potrebami v šolo ter o povračilu stroškov prevoza otrok v šolo v občini Vitanje v predlagani vsebini.**